ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 23/30.01.2025**

**privind** **aprobarea vânzării unui imobil - teren situat în Municipiul Satu Mare****, str. Bujorului nr. 46**

Consiliul Local al Municipiului Satu Mare,

Urmare a solicitării doamnei Pintea Maria - Magdalena, înregistrată la Primăria Municipiului Satu Mare sub nr. 4523/22.01.2024 și documentația anexată acesteia,

Analizând proiectul de hotărâre înregistrat sub nr. 3502/21.01.2025, referatul de aprobare al primarului Municipiului Satu Mare, înregistrat sub nr. 3520/21.01.2025, în calitate de inițiator, raportul de specialitate comun al Direcției Patrimoniu - Serviciul Patrimoniu Concesionări Închirieri şi al Directorului executiv al Direcţiei economice, înregistrat sub nr. 3522/21.01.2025, raportul de specialitate al Serviciului Juridic, înregistrat sub nr. 3742/21.01.2025 și avizele comisiilor de specialitate ale Consiliului Local Satu Mare,

Având în vedere prevederile art. 1, Anexa 1 din Hotărârea Consiliului Local Satu Mare nr. 155/28.04.2022,

Ținând seama de prevederile art. 10 alin. (2), art. 24 și art. 37 alin. (2) din Legea cadastrului și a publicității imobiliară nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil,

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În temeiul prevederilor art. 354, art. 355 și ale art. 364 alin. (1) din OUG nr. 57/2019 privind Codul administrativ, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 87 alin. (5), art. 108 lit. e), art. 129 alin. (2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta

 **H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 52 mp, respectiv cota de 52/672 părți teren înscris în CF nr. 169741 Satu Mare (nr. CF vechi 4911 Satu Mare) sub nr. top 998/6 și 998/15, aferent apartamentului din imobilul construcție, situată în Satu Mare, str. Bujorului nr. 46, jud. Satu Mare și se însușește documentația cadastrală denumită ”Plan de situație”, vizată de O.C.P.I. Satu Mare sub nr. 95428/04.12.2023, executat de persoană fizică autorizată A.N.C.P.I. – Burlea Gheorghe, care constituie anexă la prezenta hotărâre.

**Art. 2.** (1) Se aprobă vânzarea în favoarea numitei Pintea Maria - Magdalena, a terenului în suprafață de 52 mp, cu categoria de folosință „curți construcții”, identificat la articolul precedent.

(2) Toate cheltuielile cu vânzarea terenului vor fi suportate de cumpărătoare.

**Art. 3.** Se aprobă prețul de 5.876 lei pentru terenul propus spre vânzare, în suprafață de 52 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate pe strada Bujorului, care constituite Anexa 1 din Hotărârea Consiliului Local Satu Mare nr. 155/28.04.2022.

**Art. 4.** Cu ducerea la îndeplinire a prezentei hotărâri se încredințează Primarului municipiului Satu Mare prin Direcția Patrimoniu - Serviciul Patrimoniu Concesionări Închirieri din cadrul Aparatului de specialitate al Primarului municipiului Satu Mare.

**Art. 5.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Patrimoniu - Serviciul Patrimoniu Concesionări Închirieri și petentei.

 **Președinte de ședință, Contrasemnează**

 **Bob Lóránd-P****éter Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale